2020. gada 18. jūnijā Rīkojums Nr. 328

Rīgā (prot. Nr. 41 28. §)

**Par palīdzības sniegšanu Gruzijai Covid-19 izplatības ierobežošanā**

1. Lai sniegtu atbalstu Gruzijai Covid-19 izplatības ierobežošanā, Aizsardzības ministrijai (Valsts aizsardzības militāro objektu un iepirkumu centram) izsniegt Ārlietu ministrijai dezinfekcijas līdzekļus 35 000 *euro* vērtībā, kas centralizēti iegādāti no finansējuma, kas piešķirts saskaņā ar Ministru kabineta 2020. gada 27. aprīļa rīkojumu Nr. 220 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", un segt dezinfekcijas līdzekļu transportēšanas izdevumus uz Gruziju, nepārsniedzot 5000 *euro* apmēru.

2. Ārlietu ministrijai organizēt dezinfekcijas līdzekļu nogādāšanu Gruzijai, un Valsts aizsardzības militāro objektu un iepirkumu centram segt transportēšanas izdevumus no šā rīkojuma 1. punktā minētajiem līdzekļiem.

Ministru prezidents A. K. Kariņš

Ārlietu ministra vietā –

finanšu ministrs J. Reirs